Առաջին հարցին պատասխանելիս Ռոզն ինքնավստահ սեղմեց Բ. կոճակը, իսկ երկրորդի մասին ոչ մի գաղափար չունենալու պատճառով Ա.-ն սեղմեց: Քիչ անց տեսնելով, որ առաջինի պատասխանը սխալ է, երկրորդինը՝ ճիշտ, զարմանալու էր: Եթե էմին կողքին լիներ, երկուսին էլ ճիշտ կպատասխաներ և՝ ոչ պատահականության սկզբունքով: Դստեր մասին մտածելիս սրտնեղեց: Չնայած անհաշտություններին ու վեճերին, չնայած որպես մայր բոլոր անձնական թերություններին՝ վստահ էր, որ էմիի հետ մոր ու դստեր առողջ հարաբերություններ ունեին: Այս մտքերով վերջապես ավարտվեց ճանապարհորդության առաջին մասը: Վայրէջք կատարեցին Սան Ֆրանցիսկոյում: